b'\n_START_ARTICLE_\nHenrik Burkat\n_START_SECTION_\n\xc5\xbdivljenje\n_START_PARAGRAPH_\nHenrik Burkat se je rodil 18. decembra 1938 v Gorenjih Kamencah. Svojo prvo harmoniko je dobil od nekega potujo\xc4\x8dega cigana, ki se je za kratek \xc4\x8das ustavil pri njih. Za drugo harmoniko pa so morali doma prodati zadnjo kravo v hlevu._NEWLINE_Vzdevek Hen\xc4\x8dek se ga je prijel \xc5\xbee v mladostni\xc5\xa1kih letih, spodbudo za ime ansambla pa mu je dal Vilko Ovsenik._NEWLINE_Henrik Burkat je bil harmonikar, ljudski pevec in avtor \xc5\xa1tevilnih zabavnih ter narodnozabavnih skladb. Nekatere izmed njih so danes uspe\xc5\xa1nice. Leta 1965 je ustanovil ansambel, poimenovan po njegovem vzdevku. Ansambel Hen\xc4\x8dek je bil v \xc4\x8dasu delovanja med na\xc5\xa1imi najbolj uspe\xc5\xa1nimi in priljubljenimi narodno-zabavnimi ansambli._NEWLINE_V \xc4\x8dasu delovanja so ustvarili preko 300 pesmi, med njimi najbolj\xc5\xa1e uspe\xc5\xa1nice Polka, val\xc4\x8dek, rock&roll, Hen\xc4\x8dkov Abraham, Metli\xc5\xa1ka \xc4\x8drnina, Lepa mora bit, Boogie woogie, Son\xc4\x8dna Dolenjska in \xc5\xa1e mnogo drugih._NEWLINE_Za svoje glasbeno delovanje je prejel ve\xc4\x8d nagrad, leta 2007 je kot prvi prejel krono za Kralja polk in val\xc4\x8dkov.\n_START_SECTION_\nSmrt\n_START_PARAGRAPH_\nHen\xc4\x8dek je za dolgotrajno boleznijo umrl 5. maja 2011 star 73 let. Pokopan je v Gorenjih Kamencah.'